## Barrachina assegura que “este Consell reforça la recuperació, les polítiques de vivenda, la baixada d’impostos i la simplificació administrativa”

*** El portaveu destaca el nomenament d’Amparo Clemente com a nova directora general d’Atenció a les Víctimes i als Afectats
* El Ple del Consell ha nomenat els nous secretaris autonòmics de Cultura i els subsecretaris de la Vicepresidència Primera i les conselleries d’Economia, Educació i Indústria**

El portaveu del Consell i conseller d’Agricultura, Aigua, Ramaderia i Pesca, Miguel Barrachina, en la compareixença per a informar dels temes tractats en el Ple del Consell celebrat este matí, ha assegurat que “amb la nova estructura i els nomenaments aprovats es reforça la recuperació, les polítiques de vivenda, la baixada d’impostos i la simplificació administrativa”.

**Nomenaments i cessaments**

El portaveu del Consell ha informat dels principals canvis aprovats en el Ple i ha destacat que, en la Vicepresidència Primera i Conselleria de Vivenda, Ocupació, Joventut i Igualtat, l’antiga Direcció General de Vivenda s’ha desdoblat en dos direccions generals: la de Planificació i Polítiques de Vivenda, que ocuparà Juan Antonio Pérez Sala, fins ara director general de Vivenda, i la d’Innovació i Transformació Urbana.

En la Vicepresidència Segona i Conselleria de Presidència s’ha creat la Secretaria Autonòmica de Política Institucional i Cohesió Territorial, amb Vicent Satorres com a director general de Política Lingüística.

Dins de la Secretaria Autonòmica de Comunicació, s’ha nomenat Belén Ríos com a directora general de Comunicació Institucional, Paco González com a director general de Promoció Institucional, Carmen Sahuquillo com a directora general de Comunicació Digital i Ramón Navarro com a director general de l’Oficina de Premsa de la Presidència.

En la Vicepresidència Tercera i Conselleria de Medi Ambient, Infraestructures, Territori i de la Recuperació, s’ha procedit a la creació de la Direcció General d’Atenció a les Víctimes i als Afectats, i s’ha nomenat directora general Amparo Clemente, de la qual ha destacat la seua llarga trajectòria professional.

En la Conselleria d’Educació, Cultura i Universitats s’ha nomenat Marta Alonso com a secretària autonòmica de Cultura. Així mateix, en la Conselleria d’Emergències i Interior s’ha creat la Direcció General de Seguretat Pública.

I finalment, s’han nomenat subsecretaris i subsectretàries: en la Vicepresidència Primera, Carlos Lirio; en Economia, Hisenda i Administració Pública, Alida Mas; en Educació  Carlos Gracia i en Indústria, Ricardo Bayona.

Fecha: 05/12/2025